REGOLAMENT TAL-KUMMISSJONI (KE) Nru 1977/2006
tal-21 ta' Diċembru 2006
li jemenda r-Regolament (KE) Nru 1201/2006 li jiffissa l-koeffiċjenti li għandhom jintużaw fil-kalkolu tal-prezz tas-suq tal-Komunità għall-karkassi tal-majjal għas-sena tas-suq 2006/2007, minħabba l-adeżjoni tal-Bulgarija u tar-Rumanija
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat tal-Adeżjoni tal-Bulgarija u tar-Rumanija, u b'mod partikolari l-Artikolu 4(3) tiegħu,
Wara li kkunsidrat it-Trattat tal-Adeżjoni tal-Bulgarija u tar-Rumanija, u b'mod partikolari l-Artikolu 56 tiegħu,
Billi:
(1)
Il-prezz komunitarju tas-suq tal-karkassi tal-majjal kif imsemmi fl-Artikolu 4(2), tar-Regolament (KEE) Nru 2759/75 irid jiġi stabbilit b'referenza għall-prezzijiet reġistrati minn kull Stat Membru permezz ta' koeffiċjenti li jirriflettu d-daqs relattiv tal-merħla tal-majjali f'kull Stat Membru.
(2)
Fid-dawl tal-adeżjoni tal-Bulgarija u tar-Rumanija mal-Unjoni Ewropea, jeħtieġ li l-koeffiċjenti msemmija jiġu adattati biex jinkorporaw id-dejta tal-Istati Membri l-ġodda.
(3)
Għalhekk ir-Regolament (KE) Nru 1201/2006 tal-Kummissjoni (1) jrid jiġi emendat.
(4)
Il-miżuri pprovduti f'dan ir-Regolament huma skond lopinjoni tal-Kumitat ta' Ġestjoni għal-laħam tal-majjal,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 1201/2006 jinbidel bit-test li jidher fl-Anness ta' dan ir-Regolament.
Artikolu 2
Dan ir-Regolament jidħol fis-seħħ soġġett u fid-data tad-dħul fis-seħħ tat-Trattat tal-Adeżjoni tal-Bulgarij u tar-Rumanija.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 21 ta' Diċembru 2006.